*****

ΚΑΝΟΝΙΣΜΟΣ (ΕΟΚ) αριθ. 2303/86 ΤΗΣ ΕΠΙΤΡΟΠΗΣ

της 23ης Ιουλίου 1986

για τον καθορισμό των εξισωτικών ποσών προσχώρησης που εφαρμόζονται στον τομέα του ρυζιού για την περίοδο 1986/87 καθώς και των συντελεστών που λαμβάνονται υπόψη για τον υπολογισμό των ποσών που εφαρμόζονται σε ορισμένα μεταποιημένα προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 468/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος των εξισωτικών ποσών προσχώρησης στον του ρυζιού λόγω της προσχώρησης της Ισπανίας (1), και ιδίως το άρθρο 8,

Εκτιμώντας:

ότι, σύμφωνα με το άρθρο 72 παράγραφος 1 της πράξης προσχώρησης, τα εξισωτικά ποσά προσχώρησης ισούνται με τη διαφορά που υπάρχει μεταξύ των τιμών που καθορίζονται για την Ισπανία και των τιμών παρέμβασης που ισχύουν για την Κοινότητα στη σύνθεσή της στις 31 Δεκεμβρίου 1985· ότι όσον αφορά το ρύζι paddy ο κανονισμός (ΕΟΚ) αριθ. 468/86 προβλέπει τη δυνατότητα να διορθωθεί η διαφορά αυτή για να εξασφαλισθεί η συγκρισιμότητα των εξεταζομένων προϊόντων·

ότι, σύμφωνα με το άρθρο 117 παράγραφος 5 της πράξης προσχώρησης, τα εξισωτικά ποσά προσχώρησης που εφαρμόζονται στα μεταποιημένα προϊόντα προκύπτουν από τα εξισωτικά ποσά που εφαρμόζονται στα προϊόντα με τα οποία συνδέονται, με τη βοήθεια συντελεστών που καθορίζονται· ότι οι συντελεστές αυτοί πρέπει να καθοριστούν, λαμβανομένων υπόψη αφενός των τεχνικών στοιχείων μεταποίησης και αφετέρου του γεγονότος ότι τα εξισωτικά ποσά εφαρμόζονται συγχρόνως στις εισαγωγές, στις εξαγωγές και στις συναλλαγές μεταξύ της Κοινότητας, στη σύνθεσή στις 31 Δεκεμβρίου 1985, και της Ισπανίας·

ότι, σύμφωνα με το άρθρο 117 παράγραφος 6 της πράξης προσχώρησης, το εξισωτικό ποσό για τα θραύσματα ρυζιού καθορίζεται σε επίπεδο στο οποίο λαμβάνεται υπόψη η υφιστάμενη διαφορά μεταξύ της τιμής εφοδιασμού στην Ισπανία και της τιμής κατωφλίου· ότι θα πρέπει να επέλθουν σταδιακές μειώσεις της διαφοράς που διαπιστώθηκε την 1η Μαρτίου 1986·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα εξισωτικά ποσά προσχώρησης που εφαρμόζονται στα προϊόντα που αναφέρονται στο άρθρο 1 παράγραφος 1 στοιχεία α) και β) του κανονισμού (ΕΟΚ) αριθ. 1418/76 του Συμβουλίου (2) καθορίζονται για την περίοδο από 1η Σεπτεμβρίου 1986 έως 31 Αυγούστου 1987 σύμφωνα με το παράρτημα του παρόντος κανονισμού.

Καθορίζονται σύμφωνα με το ίδιο παράρτημα:

- τα εξισωτικά ποσά προσχώρησης που εφαρμόζονται στα προϊόντα που αναφέρονται στο άρθρο 1 παράγραφος 1 στοιχείο γ) του κανονισμού (ΕΟΚ) αριθ. 1418/76 για την περίοδο από 1η Σεπτεμβρίου 1986 έως 31 Αυγούστου 1987,

- οι συντελεστές που αναφέρονται στο άρθρο 117 παράγραφος 5 της πράξης προσχώρησης.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Ιουλίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 53 της 1. 3. 1986, σ. 28.

(2) ΕΕ αριθ. L 166 της 25. 6. 1976, σ. 1.

ΠΑΡΑΡΤΗΜΑ

1.2.3.4.5 // // // // // // Κλάση

του κοινού

δασμολογίου

// Βασικά

προϊόντα

// Περιγραφή εμπορευμάτων

// Συντελεστής

// Εξισωτικό ποσό

προσχώρησης

(ECU/τόνο) // // // // // // 10.06 // // Ρύζι // // // Β // // Άλλο: // // // Ι // // Με το φλοιό του (paddy) ή αποφλοιωμένο: // // // α) // // Ρύζι με το φλοιό του (paddy): // // // 1 // - // Σε κόκκους στρογγυλούς // - // 65,31 // 2 // - // Σε κόκκους μακρούς // - // 65,31 // β) // // Ρύζι αποφλοιωμένο: // // // 1 // - // Σε κόκκους στρογγυλούς // - // 81,64 // 2 // - // Σε κόκκους μακρούς // - // 81,64 // ΙΙ // // Ημιλευκασμένο ή λευκασμένο: // // // α) // // Ρύζι ημιλευκασμένο: // // // 1 // - // Σε κόκκους στρογγυλούς // - // 98,91 // 2 // - // Σε κόκκους μακρούς // - // 110,37 // β) // // Ρύζι λευκασμένο: // // // 1 // - // Σε κόκκους στρογγυλούς // - // 105,34 // 2 // - // Σε κόκκους μακρούς // - // 118,31 // ΙΙΙ // - // Σε θραύσματα // - // 25,25 // 11.01 // // // // // Ζ // Ρύζι σε θραύσματα // Αλεύρι ρυζιού // 1,06 // 26,76 // 11.02 // // // // // Α VΙ // Ρύζι σε θραύσματα // Πλιγούρια και σιμιγδάλια ρυζιού // 1,06 // 26,76 // Ε ΙΙ δ) 1 // Ρύζι σε θραύσματα // Νιφάδες ρυζιού // 1,80 // 45,45 // Ζ VΙ // Ρύζι σε θραύσματα // Σβόλοι ρυζιού // 1,06 // 26,76 // 11.08 // // // // // Α ΙΙ // Ρύζι σε θραύσματα // Άμυλο ρυζιού // 1,52 // 11,02 // // // // //